修禊後三日與仲退坐小齋煖雨初歇忽聞異香於是花事已罷春在塵土意其爲草木暢茂有自然之香而卒莫詰其所從來明日仲退以心清聞妙香爲韻作五詩奉次一噱  其四
作者：徐瑞
朝代：宋

paragraphs: 眼纈龜甲屏，耳聞蚯蚓竅。
二者本無有，客感足悲弔。
君看此幽芬，無情尤可笑。
只作偶然觀，冥冥會衆妙。